पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के बीच जिला मुख्यालय स्थित सरकारी अस्पताल में विधायक हेल्प डेस्क कर्मी इन दिनों मरीज को लेकर आने वाले परिजनों के सारथी बने हुए हैं। संबंधित मरीज के परिजनों को अब पहले की तरह बेड से लेकर ऑक्सीजन व दवाइयों के लिए इधर-उधर भटकना नहीं पड़ता। विधायक दानिश अबरार ने बताया कि वैश्विक महामारी के चलते अस्पताल में बेड व ऑक्सीजन सिलेंडर के लिए इधर-उधर भटकते परिजनों की परेशानी को देखते हुए गत दिनों जूम ऐप के माध्यम से प्रशासनिक व चिकित्साधिकारियों से संवाद स्थापित कर मरीजों को चिकित्सा सुविधाएं उपलब्ध करवाने के निर्देश दिए थे। इस दौरान अस्पताल में मरीजों के परिजनों की मदद करने व उनकी समस्याओं की सुनवाई के लिए हेल्प डेस्क खोलने का निर्णय लिया था।
निर्णय के अनुसार अगले दिन अस्पताल में हेल्प डेस्क स्थापना करने अब अस्पताल आने वाले मरीजों के परिजन जो भी समस्याएं बताते हुए हैं।हेल्प डेस्क पर बैठे पार्टी कार्यकर्ता उनके सारथी बनकर हरसंभव उनकी समस्या का निराकरण करवाने में जुटे हुए हैं। विधायक ने बताया कि अस्पताल में आने वाले मरीजों के परिजन बेड व ऑक्सीजन सिलेंडर के लिए इधर-उधर परेशान होते रहते थे। इसके अलावा अधिकारियों को फोन पर शिकायतें करते थे। इससे चिकित्सकों व प्रशासनिक अधिकारियों का काफी समय बर्बाद हो जाता था। लेकिन हेल्प डेस्क की स्थापना से अधिकारियों के साथ ही अब मरीजों के तीमारदारों को भी इसका फायदा मिलने लगा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn